**รู้ทันมะเร็ง:ก่อนที่ต่อมลูกหมากจะจากไป**

**คอลัมน์ รู้ทันมะเร็ง : ก่อนที่ต่อมลูกหมากจะจากไป : โดย ... นพ. วีรวุฒิ อิ่มสำราญ**

                   วันนี้มาว่ากันเรื่องของมะเร็งที่มีเฉพาะในเพศชายกันบ้าง นอกเหนือจากอวัยวะเพศที่แสดงความแตกต่างระหว่างเพศชายกับเพศหญิงแล้ว [ต่อมลูกหมาก](http://www.komchadluek.net/search.php?search=ต่อมลูกหมาก)เป็นอวัยวะที่มีเฉพาะแต่ในเพศชาย มีหน้าที่สำคัญในการผลิตน้ำหล่อลื่นหล่อเลี้ยงตัวอสุจิ แต่ไม่ได้สร้างตัวอสุจิซึ่งถูกสร้างจากลูกอัณฑะ หลายคนเข้าใจผิดคิดว่า[ต่อมลูกหมาก](http://www.komchadluek.net/search.php?search=ต่อมลูกหมาก)อยู่แถวๆ ลูกอัณฑะจนเกิดชะล่าใจ คิดว่าตนเองไม่เป็นโรคนี้ ตราบใดที่ยังคลำไม่เจอก้อนผิดปกติใดๆ ต้องขอบอกเพื่อความเข้าใจที่ถูกต้องว่าตำแหน่งที่แท้จริงของ[ต่อมลูกหมาก](http://www.komchadluek.net/search.php?search=ต่อมลูกหมาก)นั้นอยู่ลึกเข้าไปตามแนวของโคนอวัยวะเพศชาย ไม่สามารถคลำได้จากภายนอกหรือจากบริเวณถุงอัณฑะ การคลำ[ต่อมลูกหมาก](http://www.komchadluek.net/search.php?search=ต่อมลูกหมาก)ทำได้ทางเดียวคือการใช้นิ้วสอดเข้าทางทวารหนักที่สามารถคลำพื้นผิวบริเวณด้านหลังของ[ต่อมลูกหมาก](http://www.komchadluek.net/search.php?search=ต่อมลูกหมาก) มิได้เป็นการสัมผัสพื้นผิวของ[ต่อมลูกหมาก](http://www.komchadluek.net/search.php?search=ต่อมลูกหมาก)โดยตรงแต่เป็นการคลำผ่านผนังด้านหน้าของทวารหนัก แพทย์จะสังเกตว่า[ต่อมลูกหมาก](http://www.komchadluek.net/search.php?search=ต่อมลูกหมาก)โตผิดปกติหรือไม่ พื้นผิวเรียบหรือขรุขระ ความแข็งหรือความยืดหยุ่นผิดปกติหรือไม่อย่างไร ดังนั้นการตรวจ[ต่อมลูกหมาก](http://www.komchadluek.net/search.php?search=ต่อมลูกหมาก)โดยการที่แพทย์ใช้นิ้วสอดทางทวารหนักจึงเป็นเรื่องปกติที่ชายอกสามศอกไม่ควรต้องเขินอายแต่อย่างใด

                   เช่นเดียวกับมะเร็งอื่นๆ มะเร็ง[ต่อมลูกหมาก](http://www.komchadluek.net/search.php?search=ต่อมลูกหมาก)ในระยะแรกนั้นไม่แสดงอาการใดๆ ถ้ารอให้มีอาการ มักมีอาการของการขับถ่ายปัสสาวะผิดปกติ เช่น ถ่ายปัสสาวะลำบาก ถ่ายปัสสาวะบ่อย หรือมีอาการเจ็บปวดร่วมด้วย อันเนื่องมาจาก[ต่อมลูกหมาก](http://www.komchadluek.net/search.php?search=ต่อมลูกหมาก)ที่โตมากดเบียดท่อปัสสาวะหรือลุกลามไปอวัยวะข้างเคียง โดยปกติผู้ชายอายุ 40 ปีขึ้นไปจะเริ่มมีภาวะ[ต่อมลูกหมาก](http://www.komchadluek.net/search.php?search=ต่อมลูกหมาก)โตมากบ้างน้อยบ้างแตกต่างกันไป แต่ส่วนใหญ่แล้วมักโตแบบไม่เป็น[มะเร็ง](http://www.komchadluek.net/search.php?search=มะเร็ง%20) ที่โชคร้ายเป็นมะเร็งมีเพียงส่วนน้อย แต่ถึงกระนั้นก็ตามแนะนำให้ผู้ชายอายุ 50 ปีขึ้นไปควรไปเจาะเลือดหาสารพีเอสเอ (PSA -Prostate Specific Antigen) สารตัวนี้จะถูกผลิตออกมามากกว่าปกติในผู้ป่วยที่เป็นมะเร็ง[ต่อมลูกหมาก](http://www.komchadluek.net/search.php?search=ต่อมลูกหมาก) แต่ในภาวะความผิดปกติอื่นๆ ของ[ต่อมลูกหมาก](http://www.komchadluek.net/search.php?search=ต่อมลูกหมาก)ก็อาจมีค่าพีเอสเอสูงได้เช่นกัน เพราะฉะนั้นคนที่มีผลเลือดตัวนี้สูงก็อย่าพึ่งวิตกจริตคิดมาก แพทย์เค้าจะทำการตรวจเพิ่มเติมเช่น ตรวจอัลตราซาวนด์ของ[ต่อมลูกหมาก](http://www.komchadluek.net/search.php?search=ต่อมลูกหมาก)หรือตัดชิ้นเนื้อ[ต่อมลูกหมาก](http://www.komchadluek.net/search.php?search=ต่อมลูกหมาก)บางส่วนออกมาตรวจเพื่อวินิจฉัยให้ถูกต้องชัดเจนมากยิ่งขึ้น

                   ก่อนจากอยากย้ำว่าไม่ต้องรอให้มีอาการแล้วค่อยไปตรวจไปพบแพทย์ ถ้าเกิดเป็นมะเร็ง[ต่อมลูกหมาก](http://www.komchadluek.net/search.php?search=ต่อมลูกหมาก)ขึ้นมา การรักษาก็ขึ้นกับระยะของโรค มีตั้งแต่การผ่าตัด การฝังแร่และการใช้ยา ที่สำคัญเทคโนโลยีทางการแพทย์ในปัจจุบันยังไม่มีการผ่าตัดเปลี่ยน[ต่อมลูกหมาก](http://www.komchadluek.net/search.php?search=ต่อมลูกหมาก)อันใหม่ เรียกว่ารักษายังไงก็ไม่ง่ายเหมือนเปลี่ยนลูกหมากใต้ท้องรถหรอกนะครับ ขอบอก

----------------------

(หมายเหตุ : คอลัมน์ รู้ทัน[มะเร็ง](http://www.komchadluek.net/search.php?search=มะเร็ง%20) : ก่อนที่[ต่อมลูกหมาก](http://www.komchadluek.net/search.php?search=ต่อมลูกหมาก)จะจากไป : โดย ... นพ. วีรวุฒิ อิ่มสำราญ)